61977J0072
ΑΠΟΦΑΣΗ ΤΟΥ ΔΙΚΑΣΤΗΡΙΟΥ
(πρώτο τμήμα) της 2ας Φεβρουαρίου 1978 (
*1
)
Αντικείμενο της υποθέσεως:
Ερμηνεία του κανονισμού 1798/75 του Συμβουλίου, της 10ης Ιουνίου 1975, περί της ατελούς, ως προς τους δασμούς του κοινού δασμολογίου, εισαγωγής αντικειμένων εκπαιδευτικού, επιστημονικού ή μορφωτικού χαρακτήρος (EE ειδ. έκδ. 02/002, σ. 87 επ.) και του κανονισμού 3195/75 της Επιτροπής, της 2ας Δεκεμβρίου 1975, περί εφαρμογής του πρώτου (ΡΒ 1975, L 316).
Διατακτικό της αποφάσεως:
1.
Πρέπει να δοθεί στα υποβληθέντα προδικαστικά ερωτήματα η απάντηση ότι οι όροι «επιστημονικά όργανα και συσκευές» που απαντώνται στο άρθρο 3, παράγραφος 1, του κανονισμού 1798/75 επισημαίνουν όργανο ή συσκευή το οποίο έχει τα αντικειμενικά χαρακτηριστικά που το καθιστούν ειδικώς κατάλληλο για την καθαρώς επιστημονική έρευνα.
2.
Δεδομένου ότι ένας τέτοιος προορισμός πρέπει να εκτιμάται αντικειμενικά, σε σχέση αποκλειστικά με τα εν λόγω χαρακτηριστικά, το γεγονός ότι το όργανο ή η συσκευή χρησιμοποιείται, στη βιομηχανία ή αλλαχού, για εμπορικούς σκοπούς δεν αποκλείει κατ' ανάγκη, αυτό καθεαυτό, τον επιστημονικό χαρακτήρα, κατά την έννοια του κανονισμού 1798/75 και, συνεπώς, το δικαίωμα ατελούς εισαγωγής του που προβλέπει ο εν λόγω κανονισμός, εφόσον πληρούνται και οι άλλες προϋποθέσεις που απαιτούνται προς το σκοπό αυτό.
Πρόταση του γενικού εισαγγελέα:
Πρότεινε να δοθεί η απάντηση ότι «επιστημονικό» όργανο ή συσκευή, κατά την έννοια του άρθρου 3, είναι το όργανο ή η συσκευή των οποίων η χρησιμοποίηση απαιτεί επιστημονικές γνώσεις.
(
*1
)	Γλώσσα διαδικασίας: η ολλανδική.